ΑΠΟΦΑΣΕΙΣ
Αριθμ. 1097/Φ20
Κανονισμός Λειτουργίας του Διϊδρυματικού Προγράμματος Μεταπτυχιακών Σπουδών «Νανοτε-
χνολογία για Ενεργειακές Εφαρμογές» του Τμήματος Ηλεκτρολόγων Μηχανικών και Μηχανικών
Υπολογιστών και του τμήματος Ηλεκτρονικών
Μηχανικών του Ελληνικού Μεσογειακού Πανεπιστημίου, Χημείας και Επιστήμης & Τεχνολογίας
Υλικών του Πανεπιστημίου Κρήτης και του Ινστιτούτου Ηλεκτρονικής Δομής και Λέιζερ του Ιδρύ-
ματος Τεχνολογίας και Έρευνας.
Η ΣΥΓΚΛΗΤΟΣ ΤΟΥ ΕΛΛΗΝΙΚΟΥ
ΜΕΣΟΓΕΙΑΚΟΥ ΠΑΝΕΠΙΣΤΗΜΙΟΥ
Έχοντας υπόψη:
1. Τις διατάξεις του άρθρου 23 του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτο-
βάθμια εκπαίδευση, πειραματικά σχολεία, Γενικά Αρχεία
του Κράτους και λοιπές διατάξεις» (Α’ 70).
2. Τις διατάξεις των άρθρων 75 έως 83 του ν. 4727/2020
«Ψηφιακή Διακυβέρνηση (Ενσωμάτωση στην Ελληνική
Νομοθεσία της Οδηγίας (ΕΕ) 2016/2102 και της Οδηγίας
(ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972)
και άλλες διατάξεις» (Α’ 184).
3. Τις διατάξεις των άρθρων 79 έως 89 του ν. 4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις» (Α’ 141).
4. Την υπό στοιχεία 5984/Φ20/01-09-2023 απόφαση
του Πρύτανη του Ελληνικού Μεσογειακού Πανεπιστημίου «Συγκρότηση της Συγκλήτου του Ελληνικού Μεσο-
γειακού Πανεπιστημίου ακαδημαϊκού έτους 2023-2024»
(ΑΔΑ: 91ΘΩ46ΜΗ2Ι-20Ι).
5. Την υπό στοιχεία 2680/Φ20/22-08-2019 απόφαση
της Συγκλήτου του Ελληνικού Μεσογειακού Πανεπιστημίου με θέμα «Επανίδρυση Διιδρυματικού Προγράμμα-
τος Μεταπτυχιακών Σπουδών με τίτλο “Νανοτεχνολογία
για Ενεργειακές Εφαρμογές”» (Β’ 3446).
6. Την υπό στοιχεία 1178/Φ120/25-02-2019 απόφαση
της Συγκλήτου του ΤΕΙ Κρήτης με θέμα «Έγκριση Εσωτερικού Κανονισμού Λειτουργίας του Διιδρυματικού
Προγράμματος Μεταπτυχιακών Σπουδών (Δ.Π.Μ.Σ.) με
τίτλο “Νανοτεχνολογία για Ενεργειακές Εφαρμογές” του
Τ.Ε.Ι. Κρήτης» (Β’ 830).
7. Την υπό στοιχεία 8983/Φ20/29-11-2023 απόφαση της
Συγκλήτου του Ελληνικού Μεσογειακού Πανεπιστημίου
«Έγκριση Κανονισμού Προγραμμάτων Μεταπτυχιακών και
Διδακτορικών Σπουδών του ΕΛΜΕΠΑ» (Β’ 6895).
8. Την υπό στοιχεία 8/Θ1.1/21-12-2023 απόφαση της
Επιτροπής Προγράμματος Σπουδών του ΔΠΜΣ «Νανοτεχνολογία για Ενεργειακές Εφαρμογές» με θέμα «Έγκριση
του επικαιροποιημένου Εσωτερικού κανονισμού λειτουργίας του ΔΠΜΣ».
9. Το με ημερ. 19-01-2024 Πρακτικό της Επιτροπής
Μεταπτυχιακών Σπουδών.
10. Την υπό στοιχεία 218/Φ20/12-1-2023 απόφαση
του Συμβουλίου Διοίκησης του Ελληνικού Μεσογειακού
Πανεπιστημίου «Ορισμός Αντιπρυτάνεων του Ελληνικού
Μεσογειακού Πανεπιστήμιου» (Υ.Ο.Δ.Δ. 33).
11. Την υπό στοιχεία 219/Φ20/12-1-2023 πράξη του
Πρύτανη του Ελληνικού Μεσογειακού Πανεπιστημίου «Καθορισμός Τομέων ευθύνης Αντιπρυτάνεων - Μεταβίβαση
αρμοδιοτήτων και σειρά αναπλήρωσης του Πρύτανη του
Ελληνικού Μεσογειακού Πανεπιστημίου» (Β’ 265).
12.
Την
υπό
στοιχεία
8768/Φ20/07-12-2022
(Υ.Ο.Δ.Δ. 1163) διαπιστωτική πράξη του Αντιπρύτανη του
Ελληνικού Μεσογειακού Πανεπιστημίου με την οποία
διαπιστώθηκε η εκλογή Πρύτανη του Ελληνικού Μεσογειακού Πανεπιστημίου.
13. Το γεγονός ότι με την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφάσισε:
Να εγκρίνει τον Εσωτερικό Κανονισμό Λειτουργίας του
Διϊδρυματικού Προγράμματος Μεταπτυχιακών Σπουδών «Νανοτεχνολογία για Ενεργειακές Εφαρμογές», ως
ακολούθως:
Άρθρο 1
Γενικές διατάξεις
Τα Τμήματα Ηλεκτρολόγων Μηχανικών και Μηχανικών
Υπολογιστών και Ηλεκτρονικών Μηχανικών του Ελληνικού Μεσογειακού Πανεπιστημίου, Χημείας και Επιστήμης
και Τεχνολογίας Υλικών, του Πανεπιστημίου Κρήτης, και
το Ινστιτούτο Ηλεκτρονικής Δομής και Λέιζερ, του Ιδρύματος Τεχνολογίας και Έρευνας οργανώνουν και λειτουρ-
γούν Διατμηματικό Πρόγραμμα Μεταπτυχιακών ΣπουΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
21 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1249
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1249/21.02.2024
δών (Δ.Π.Μ.Σ.) με τίτλο «Νανοτεχνολογία για Ενεργειακές
Εφαρμογές», σύμφωνα με τις διατάξεις του παρόντος Κανονισμού Λειτουργίας, του Κανονισμού Μεταπτυχιακών
και Διδακτορικών Σπουδών του ΕΛΜΕΠΑ, και τις εκάστοτε ισχύουσες διατάξεις του νόμου. Ο τίτλος του Δ.Π.Μ.Σ.
στην αγγλική γλώσσα είναι «Nanotechnology for Energy
Applications». Το πρόγραμμα υλοποιείται στην έδρα του
Τμήματος Ηλεκτρολόγων Μηχανικών & Μηχανικών Υπολογιστών, το οποίο αναλαμβάνει τη γραμματειακή και
διοικητική υποστήριξη του Προγράμματος.
Άρθρο 2
Αντικείμενο - Σκοπός
Σκοπός του Δ.Π.Μ.Σ. «Νανοτεχνολογία για Ενεργειακές
Εφαρμογές» είναι η οργάνωση και υλοποίηση πρότυπων
μεταπτυχιακών σπουδών, μέσω της εκπαίδευσης φοιτητών και της παροχής γνώσης και υψηλής εξειδίκευσης,
στην τεχνολογία των νανοδομημένων ημιαγωγών, για
την ανάπτυξη της έρευνας και των εφαρμογών τους στις
σύγχρονες επιστήμες της νανοτεχνολογίας, με έμφαση
στην ενέργεια. Η ίδρυση του εν λόγω Δ.Π.Μ.Σ. στοχεύει
στην εμβάθυνση της συνεργασίας μεταξύ των διαφόρων
ερευνητικών ομάδων και εργαστηρίων που δραστηριοποιούνται στον τομέα της σύνθεσης πολυλειτουργικών
νανοδομών, φωτοβολταϊκών διατάξεων τρίτης γενιάς
καθώς και στην ανάπτυξη διατάξεων αποθήκευσης
ενέργειας. Το επίπεδο των γνώσεων που παρέχονται
από το Π.Μ.Σ. δίνει στους αποφοίτους του τη δυνατότητα για συνέχιση των σπουδών τους σε διδακτορικό
επίπεδο. Σκοπό του προγράμματος αποτελεί η παροχή
γνώσεων και η ανάπτυξη δεξιοτήτων και ικανοτήτων
των αποφοίτων του στη χρήση βασικών εργαλείων και
μεθόδων/τεχνικών για την παρασκευή, την τροποποίηση
και το χαρακτηρισμό νανοδομημένων υλικών και των
αντίστοιχων ενεργειακών διατάξεων που μπορούν να
συνθέσουν τη μεταφορά γνώσης για το συνδυασμό της
πιο σύγχρονης θεωρίας των νανοϋλικών με τις αντίστοιχες τεχνολογικές εφαρμογές και τα επιτεύγματα αιχμής.
Επιπλέον, το Δ.Π.Μ.Σ. αποβλέπει:
α) Στην κεφαλαιοποίηση της υπάρχουσας γνώσης και
των αποτελεσμάτων, που έχουν παραχθεί από τις συμμετέχουσες ερευνητικές ομάδες,
β) στην υποστήριξη της ανάπτυξης της διεπιστημονικής έρευνας στον τομέα της παραγωγής και της απο-
θήκευσης ενέργειας,
γ) στην ανάπτυξη τεχνολογικής πλατφόρμας δοκιμών
νέων υλικών και διατάξεων και
δ) στην κατάρτιση των αποφοίτων γενικότερα στο
γνωστικό αντικείμενο της ενεργειακής παραγωγής από
ανανεώσιμες πηγές ενέργειας (ΑΠΕ), καθώς και της εξοικονόμησης ενέργειας.
Οι απόφοιτοι αποκτούν προσόντα για τη μετέπειτα
επαγγελματική ή ακαδημαϊκή τους πορεία στο αντικείμενο των πολυλειτουργικών νανοδομών, φωτοβολταϊκών
διατάξεων τρίτης γενιάς αφού θα διαθέτουν πολύ εξειδικευμένες γνώσεις στο εν λόγω πεδίο εργασίας, διαθέ-
τουν κριτική επίγνωση των ζητημάτων γνώσης, κατέχουν
εξειδικευμένες δεξιότητες επίλυσης προβλημάτων ενώ
μπορούν να διαχειρίζονται και να μετασχηματίζει περιβάλλοντα εργασίας ή σπουδής που είναι σύνθετα, απρό-
βλεπτα και απαιτούν νέες στρατηγικές προσεγγίσεις.
Άρθρο 3
Μεταπτυχιακός Τίτλος
Το Δ.Π.Μ.Σ. απονέμει Δίπλωμα Μεταπτυχιακών Σπουδών (Δ.Μ.Σ.) στον/ην «Όνομα Αποφοίτου». Στην αγ-
γλική γλώσσα, ο τίτλος είναι «Master of Science (MSc)
in Nanotechnology for Energy Applications». Για την
απόκτηση του Διπλώματος Μεταπτυχιακών Σπουδών
(Δ.Μ.Σ.) του Δ.Π.Μ.Σ. είναι υποχρεωτική η επιτυχής παρακολούθηση των μαθημάτων που ορίζει το πρόγραμμα
σπουδών και η συγκέντρωση ενενήντα (90) πιστωτικών
μονάδων ECTS. Ο τίτλος απονέμεται από το Τμήμα Ηλεκτρολόγων Μηχανικών και Μηχανικών Υπολογιστών και
υπογράφεται από τον Διευθυντή του Δ.Π.Μ.Σ., τον Πρύτανη του Πανεπιστημίου Κρήτης και τον Πρύτανη του
Ελληνικού Μεσογειακού Πανεπιστημίου. Το απονεμόμενο Δίπλωμα Μεταπτυχιακών Σπουδών κατατάσσεται
στο επίπεδο 7 του Εθνικού Πλαισίου Προσόντων (ΕΠΠ)
και του Ευρωπαϊκού Πλαισίου Προσόντων (European
Qualifications Framework - EQF).
Άρθρο 4
Κατηγορίες και αριθμός εισακτέων
Στο Δ.Π.Μ.Σ. γίνονται δεκτοί πτυχιούχοι Τμημάτων
Μηχανολόγων Μηχανικών, Ηλεκτρολόγων Μηχανικών,
Ηλεκτρονικών Μηχανικών, Μηχανικών Ορυκτών Πόρων,
Μηχανικών Περιβάλλοντος, Μηχανικών Φυσικών Πόρων και Περιβάλλοντος, Χημικών Μηχανικών, Χημείας,
Φυσικής, Επιστήμης Υλικών ή άλλων ειδικοτήτων συναφούς γνωστικού αντικειμένου, ΑΕΙ της ημεδαπής ή της
αλλοδαπής. Για πιθανές άλλες περιπτώσεις αποφασίζει
κατά περίπτωση η Επιτροπής Προγράμματος Σπουδών.
Ο ανώτατος αριθμός των εισακτέων φοιτητών στο
Πρόγραμμα Μεταπτυχιακών Σπουδών ανέρχεται σε
δεκαπέντε (15). Σε περίπτωση ισοβαθμίας γίνονται δεκτοί υποψήφιοι σε ποσοστό που ανέρχεται σε 20% του
προαναφερθέντος ορίου.
Άρθρο 5
Χρονική διάρκεια λειτουργίας
Το Δ.Π.Μ.Σ. θα λειτουργήσει από το ακαδημαϊκό έτος
2018 - 2019 μέχρι το ακαδημαϊκό έτος 2028 - 2029. Δύναται να παραταθεί η χρονική διάρκεια, με απόφαση
Συγκλήτου, έπειτα από εισήγηση της της Επιτροπής
Προγράμματος Σπουδών και γνώμη της Επιτροπής Μεταπτυχιακών Σπουδών, εφόσον πληροί τα κριτήρια της
εσωτερικής και εξωτερικής αξιολόγησης, σύμφωνα με
την ισχύουσα νομοθεσία.
Άρθρο 6
Δομή και όργανα
Αρμόδια όργανα για θέματα του Προγράμματος Μεταπτυχιακών Σπουδών είναι τα ακόλουθα:
α) Η Σύγκλητος του Πανεπιστημίου,
β) Η Επιτροπή Μεταπτυχιακών Σπουδών γ) η Συνέλευση του Τμήματος,
δ) Η Επιτροπή Προγράμματος Σπουδών, ε) η Συντονιστική Επιτροπή (Σ.Ε.), και στ) ο Διευθυντής του Π.Μ.Σ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1249/21.02.2024
Αρμοδιότητες της Επιτροπής Προγράμματος Σπουδών
είναι να:
α) Εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα τροποποίησης
Δ.Π.Μ.Σ., καθώς και την παράταση της διάρκειας του
Δ.Π.Μ.Σ.,
β) ορίζει τον/ην Διευθυντή/τρια και τα μέλη της Συντονιστικής Επιτροπής του Δ.Π.Μ.Σ.,
γ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών/φοι-
τητριών και εγκρίνει την εγγραφή αυτών στο Δ.Π.Μ.Σ.,
δ) αναθέτει το διδακτικό έργο μεταξύ των διδασκόντων του Δ.Π.Μ.Σ. και δύναται να αναθέτει επικουρικό
διδακτικό έργο σε Δ.Π.Μ.Σ. στους υποψήφιους διδάκτορες του Τμήματος ή της Σχολής, υπό την επίβλεψη
διδάσκοντος του Δ.Π.Μ.Σ.
ε) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών/φοιτητριών και ορίζει τον επιβλέποντα ανά εργασία,
στ) διαπιστώνει την επιτυχή ολοκλήρωση της φοίτησης και απονέμει το Δίπλωμα Μεταπτυχιακών Σπουδών,
ζ) εγκρίνει τον απολογισμό του Δ.Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
η) αναθέτει σε μεταπτυχιακούς φοιτητές τη διεξαγωγή
επικουρικού διδακτικού έργου σε προγράμματα σπουδών πρώτου κύκλου σπουδών του Τμήματος,
θ) ασκεί κάθε άλλη νόμιμη αρμοδιότητα.
Με απόφαση της Συνέλευσης του Τμήματος οι αρμοδιότητες των περ. γ) και ε) δύναται να μεταβιβάζονται
στη Σ.Ε. του Δ.Π.Μ.Σ.
Συντονιστική Επιτροπή
Η Σ.Ε. αποτελείται από τον Διευθυντή του Δ.Π.Μ.Σ.
και τέσσερα (4) μέλη Διδακτικού Ερευνητικού Προσωπικού (Δ.Ε.Π.) του Τμήματος και ομότιμους καθηγητές,
που έχουν συναφές γνωστικό αντικείμενο με αυτό του
Δ.Π.Μ.Σ. και αναλαμβάνουν διδακτικό έργο στο Δ.Π.Μ.Σ.
Τα μέλη της Σ.Ε. καθορίζονται με απόφαση της Συνέλευσης του Τμήματος.
Η Σ.Ε. είναι αρμόδια για την παρακολούθηση και τον
συντονισμό της λειτουργίας του προγράμματος και ιδίως:
α) Καταρτίζει τον αρχικό ετήσιο προϋπολογισμό του
Δ.Π.Μ.Σ. και τις τροποποιήσεις του, εφόσον το Π.Μ.Σ.
διαθέτει πόρους, και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος,
γ) εγκρίνει τη διενέργεια δαπανών του Δ.Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης του Δ.Π.Μ.Σ. και τον Κανονισμό Μεταπτυχιακών και
Διδακτορικών Σπουδών,
ε) εισηγείται προς την Ε.Π.Σ. την κατανομή του διδακτικού έργου, καθώς και την ανάθεση διδακτικού έργου,
στ) εισηγείται προς την Ε.Π.Σ. την πρόσκληση Επισκεπτών Καθηγητών για την κάλυψη διδακτικών αναγκών
του Δ.Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς την
Ε.Π.Σ.,
η) εισηγείται προς την Ε.Π.Σ. την ανακατανομή των
μαθημάτων μεταξύ των ακαδημαϊκών εξαμήνων, καθώς
και θέματα που σχετίζονται με την ποιοτική αναβάθμιση
του προγράμματος σπουδών.
H Συντονιστική Επιτροπή συνεδριάζει και λειτουργεί
σύμφωνα με τους κανόνες των συλλογικών οργάνων
του Πανεπιστημίου.
Διευθυντής του Δ.Π.Μ.Σ.
Ο Διευθυντής του Δ.Π.Μ.Σ. προέρχεται από τα μέλη
Δ.Ε.Π. της Ε.Π.Σ. κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με απόφασή
της.
Ο Διευθυντής του Δ.Π.Μ.Σ. έχει τις ακόλουθες αρμοδιότητες:
α) προεδρεύει της Σ.Ε., καθώς και της Επιτροπής Προγράμματος Σπουδών, συντάσσει την ημερήσια διάταξη
και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση
και λειτουργία του Δ.Π.Μ.Σ. προς την Επιτροπή Προγράμματος Σπουδών,
γ) εισηγείται προς τη Σ.Ε. και τα λοιπά όργανα του
Δ.Π.Μ.Σ. και του Πανεπιστημίου θέματα σχετικά με την
αποτελεσματική λειτουργία του Δ.Π.Μ.Σ.,
δ) είναι Επιστημονικός Υπεύθυνος του προγράμματος
και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Δ.Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Δ.Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Δ.Π.Μ.Σ.
2.6.2 Ο Διευθυντής του Δ.Π.Μ.Σ., καθώς και τα μέλη
της Σ.Ε. και της Επιτροπής Προγράμματος Σπουδών δεν
δικαιούνται αμοιβής ή οιασδήποτε αποζημίωσης για την
εκτέλεση των αρμοδιοτήτων που τους ανατίθενται και
σχετίζεται με την εκτέλεση των καθηκόντων τους.
Ο Διευθυντής του Δ.Π.Μ.Σ., που είναι παράλληλα Επιστημονικός Υπεύθυνος στην περίπτωση αυτοχρημα-
τοδοτούμενου προγράμματος, αιτείται στην Επιτροπή
Ερευνών του Ειδικού Λογαριασμού Κονδυλίων Έρευνας
τον ορισμό Αναπληρωτή Επιστημονικού Υπευθύνου για
τις ανάγκες οικονομικής διαχείρισης του Δ.Π.Μ.Σ. Το αίτημα του Διευθυντή του Δ.Π.Μ.Σ. πρέπει να συνοδεύεται
από απόφαση του αρμόδιου οργάνου του Δ.Π.Μ.Σ.
Άρθρο 7
Διδάσκοντες στο ΠΜΣ
Το διδακτικό έργο του ανατίθεται, κατόπιν απόφασης
του αρμόδιου οργάνου του Δ.Π.Μ.Σ. στις ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ΕΛΜΕΠΑ ή άλλου Ανώτατου ΕκΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1249/21.02.2024
παιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ΕΛΜΕΠΑ
ή άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Δ.Π.Μ.Σ.
Όλες οι κατηγορίες διδασκόντων δύνανται να αμείβονται αποκλειστικά από τους πόρους του Δ.Π.Μ.Σ.
Δεν επιτρέπεται η καταβολή αμοιβής ή άλλης παροχής
από τον κρατικό προϋπολογισμό ή το Εθνικό Πρόγραμμα Ανάπτυξης. Με απόφαση του αρμόδιου οργά-
νου του Δ.Π.Μ.Σ. περί ανάθεσης του διδακτικού έργου,
καθορίζεται το ύψος της αμοιβής κάθε διδάσκοντος
σύμφωνα με τον Κανονισμό Αποδοχών του ΕΛΜΕΠΑ.
Ειδικώς, οι διδάσκοντες που έχουν την ιδιότητα μέλους Δ.Ε.Π., δύνανται να αμείβονται επιπρόσθετα για
έργο που προσφέρουν προς το Π.Μ.Σ., εφόσον εκπληρώνουν τις, ελάχιστες, εκ του νόμου υποχρεώσεις
τους, όπως ορίζονται στην παρ. 2 του άρθρου 155 του
νόμου 4957/2022. Το τελευταίο εδάφιο εφαρμόζεται
αναλογικά και για τα μέλη Ε.Ε.Π., Ε.ΔΙ.Π. και Ε.Τ.ΕΠ.,
εφόσον εκπληρώνουν τις, ελάχιστες, εκ του νόμου
υποχρεώσεις τους.
Τα μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
δύνανται να απασχολούνται σε Π.Μ.Σ., μόνο υπό την
προϋπόθεση εκπλήρωσης των ελάχιστων υποχρεώσεών
τους περί παροχής διδακτικού έργου. Δεν επιτρέπεται η
απασχόληση μελών Δ.Ε.Π. αποκλειστικά σε Δ.Π.Μ.Σ. του
Τμήματος ή της Σχολής.
Άρθρο 8
Τρόπος εισαγωγής
Η επιλογή των φοιτητών γίνεται σύμφωνα με τον
ν. 4957/2022 και τις προβλέψεις του Κανονισμού Μεταπτυχιακών και Διδακτορικών Σπουδών καθώς και του
παρόντος Κανονισμού. Μετά από απόφαση της Ε.Π.Σ.,
το μήνα Μάιο κάθε ακαδημαϊκού έτους δημοσιεύεται
και αναρτάται στην ιστοσελίδα του Δ.Π.Μ.Σ. και του
ιδρύματος προκήρυξη για την εισαγωγή μεταπτυχιακών
φοιτητών για το επόμενο ακαδημαϊκό έτος. Οι αιτήσεις
μαζί με τα απαραίτητα δικαιολογητικά κατατίθενται στη
Γραμματεία του Δ.Π.Μ.Σ., σε προθεσμία που ορίζεται
στην προκήρυξη και μπορεί να παραταθεί και μπορεί
να παραταθεί για διάστημα που δεν ξεπερνά τις τριάντα
(30) ημέρες.
Απαραίτητα δικαιολογητικά είναι:
1. Αίτηση συμμετοχής
2. Βιογραφικό σημείωμα
3. Αντίγραφο πτυχίου ή βεβαίωση περάτωσης σπουδών
4. Αναλυτική βαθμολογία προπτυχιακών μαθημάτων
5. Πιστοποιητικό γλωσσομάθειας αγγλικής γλώσσας
(επιπέδου Β2 ή ανώτερου)
6. Δημοσιεύσεις σε περιοδικά με κριτές, εάν υπάρχουν
7. Αποδεικτικά επαγγελματικής ή ερευνητικής δραστηριότητας, εάν υπάρχουν
8. Φωτοτυπία δύο όψεων της αστυνομικής ταυτότητας
9. Δύο συστατικές επιστολές
Για υποψήφιους που διαθέτουν τίτλους πρώτου κύκλου σπουδών από ιδρύματα της αλλοδαπής ακολου-
θείται η διαδικασία που ορίζει ο νόμος 4957/2022.
Άρθρο 9
Τρόπος επιλογής εισακτέων
Οι υποψήφιοι επιλέγονται με βάση τα μόρια που
συγκεντρώνουν από: Βαθμό πτυχίου, γνώση αγγλικής
γλώσσας, επαγγελματική εμπειρία στο αντικείμενο και
προσωπική συνέντευξη. Επιλέγονται αυτοί που συγκεντρώνουν τα περισσότερα μόρια. Ως μέγιστη βαθμολο-
γία ορίζονται τα 150 μόρια.
Αναλυτικότερα, η βαρύτητα των επιμέρους κριτηρίων
καθορίζεται ως: α. Βαθμός πτυχίου - ΒΠ
Τα μόρια από το βαθμό πτυχίου προκύπτουν ως εξής:
Μόρια = 5*ΒΠ
β. Γνώση Αγγλικής
Απαιτείται τεκμηριωμένη γνώση της Αγγλικής γλώσσας:
Πιστοποίηση γνώσης επιπέδου:
(α) Άριστης (Γ2/C2) 30 μόρια
(β) Πολύ καλής (Γ1/C1) 20 μόρια (γ) Καλής (Β2/B2) 10
μόρια
γ. Εμπειρία στο αντικείμενο.
Μέγιστη βαθμολογία ορίζεται στα 30 μόρια. Τα μόρια
προκύπτουν από:
(α) Τη συνάφεια της πτυχιακής εργασίας του Προπτυχιακού Τίτλου Σπουδών (πτυχίου).
(β) Τις δημοσιεύσεις σε έγκριτα επιστημονικά περιοδικά. Τα μόρια προκύπτουν από το άθροισμα των συντε-
λεστών απήχησης (Impact Factors).
δ. Συνέντευξη
Μέγιστη βαθμολογία ορίζεται στα 40 μόρια. Τα μόρια
προκύπτουν από το μέσο όρο της σχετικής βαθμολογίας
των τριών μελών της επιτροπής επιλογής.
Για τη συμμετοχή στη διαδικασία επιλογής υποψηφίων στο Δ.Π.Μ.Σ. είναι απαραίτητη η κατοχή ή
η άμεσα επικείμενη κατοχή πτυχίου Ελληνικού ΑΕΙ ή
αναγνωρισμένου από το ΔΟΑΤΑΠ ως ισότιμου τίτλου
ξένου Πανεπιστημίου σε συγγενές αντικείμενο όπως
ορίζεται από την υπουργική απόφαση ίδρυσης του
Δ.Π.Μ.Σ. Αιτήσεις υποψηφιότητας γίνονται δεκτές και
από τελειόφοιτους, αφού προσκομίσουν βεβαίωση
περάτωσης σπουδών.
Η Ε.Δ.Ε. είναι αρμόδια για τη σύσταση της Επιτροπής
Αξιολόγησης των υποψηφίων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1249/21.02.2024
Με βάση τα παραπάνω κριτήρια, η Επιτροπή Αξιολόγησης καταρτίζει τον πίνακα αξιολόγησης των υποψηφίων
και τον καταθέτει προς έγκριση στην Ε.Π.Σ.. Ο πίνακας
περιλαμβάνει το σύνολο των υποψηφίων που έχουν υποβάλλει αποδεκτή αίτηση.
Οι επιτυχόντες θα πρέπει να εγγραφούν στη Γραμματεία του Π.Μ.Σ. εντός τριάντα (30) ημερών από την
απόφαση της Ε.Π.Σ. καταθέτοντας το σύνολο των δικαιολογητικών του άρθρου 3. Σε περίπτωση μη εγγρα-
φής ενός ή περισσοτέρων φοιτητών, θα κληθούν να
εγγραφούν στο Δ.Π.Μ.Σ. οι επιλαχόντες (αν υπάρχουν),
με βάση τη σειρά τους στον εγκεκριμένο αξιολογικό
πίνακα.
Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100), εισάγο-
νται οι ισοβαθμήσαντες υποψήφιοι, σε ποσοστό που δεν
υπερβαίνει το 10% του ανώτατου αριθμού εισακτέων.
Άρθρο 10
Διάρκεια φοίτησης
Το Δ.Π.Μ.Σ. στη «Νανοτεχνολογία για Ενεργειακές
Εφαρμογές» έχει χρονική διάρκεια τριών (3) ακαδημαϊκών εξαμήνων πλήρους φοίτησης και πέντε (5) ακαδημα-
ϊκών εξαμήνων μερικής φοίτησης. Κατά τη διάρκεια των
δύο πρώτων εξαμήνων οι φοιτητές θα παρακολουθούν
6 υποχρεωτικά και 2 επιλογής υποχρεωτικά μαθήματα
με εργαστήρια, φροντιστήρια, συζητήσεις, ασκήσεις ή
εργασίες όπου αυτό απαιτείται, ενώ το τελευταίο εξάμηνο διατίθεται για την εκπόνηση της μεταπτυχιακής
εργασίας σε ένα από τα συνεργαζόμενα εργαστήρια της
ημεδαπής ή του εξωτερικού.
Επίσης, με απόφαση της Ε.Π.Σ είναι δυνατή η αναστολή
ή η παράταση της φοίτησης, κατά περίπτωση και μόνο
εφόσον υπάρχει επαρκής αιτιολόγηση, ύστερα από αίτηση του φοιτητή. Η αναστολή/παράταση δίνεται μία και
μόνο φορά για κάθε μεταπτυχιακό φοιτητή με μέγιστη
διάρκεια αναστολής/παράτασης το ένα (1) έτος.
Άρθρο 11
Πρόγραμμα σπουδών
Το Δ.Π.Μ.Σ. ξεκινά το χειμερινό ή το εαρινό εξάμηνο
εκάστου ακαδημαϊκού έτους. Για την απόκτηση του Διπλώματος Μεταπτυχιακών Σπουδών (Δ.Μ.Σ.) απαιτού-
νται συνολικά ενενήντα (90) πιστωτικές μονάδες (ECTS).
H επιτυχής παρακολούθηση οκτώ (8) μαθημάτων είναι
απαραίτητη προϋπόθεση για την απόκτηση του Δ.Π.Μ.Σ.
Κάθε μεταπτυχιακό μάθημα έχει 7.5 πιστωτικές μονάδες
(Π.Μ.) σύμφωνα με το Ευρωπαϊκό Σύστημα Μεταφοράς
Μονάδων (ECTS), ενώ συνολικά αντιστοιχούν σε τριάντα (30) πιστωτικές μονάδες ανά εξάμηνο σπουδών. Η
διπλωματική εργασία αντιστοιχεί επίσης σε τριάντα (30)
πιστωτικές μονάδες. Τα μαθήματα, όπως και η διπλωματική εργασία θα βαθμολογούνται στην κλίμακα 0-10 με
διαβαθμίσεις του 0.5. Για να θεωρηθεί επιτυχής η επίδοση σε κάποιο μάθημα θα πρέπει να έχει βαθμολογηθεί,
τουλάχιστον, με πέντε (5).
Το Δίπλωμα Μεταπτυχιακών Σπουδών (Δ.Μ.Σ.) απονέμεται μετά την συμπλήρωση 90 πιστωτικών μονάδων.
Η μεταπτυχιακή εργασία δύναται να συγγραφεί στην
ελληνική ή στην αγγλική γλώσσα. Ανακατανομή των
μαθημάτων μεταξύ των εξαμήνων μπορεί να επέλθει
με απόφαση του αρμοδίου οργάνου. Αναλυτικά τα μαθήματα κατανέμονται ως εξής:
Α/Α
ΤΙΤΛΟΣ ΜΑΘΗΜΑΤΟΣ
Ακαδημαϊκό
εξάμηνο
Ώρες/εβδομάδα
ΠΙΣΤΩΤΙΚΕΣ
ΜΟΝΑΔΕΣ (ects)
Condensed Matter and Semiconductor Physics
(Φυσική Συμπυκνωμένης Ύλης και Ημιαγωγών)
7,5
Chemistry of Materials (Χημεία Υλικών)
7,5
Journal Club & Research Skills (Ανάπτυξη
Προσωπικών Δεξιοτήτων στις Επιστήμες)
7,5
Graphene & Related 2D Materials (Γραφένιο και
Υλικά 2 Διαστάσεων)
7,5
Energy Devices (Ενεργειακές Διατάξεις)
7,5
Devices Processing Techniques and Characterization
Methods (Lab course) (Τεχνικές Ανάπτυξης και
Χαρακτηρισμού Διατάξεων)
7,5
Nanomaterials for Energy (Νανοϋλικά για
Ενεργειακές Εφαρμογές)
7,5
Photonic Processes for Energy Devices
7,5
(Φωτονικές Διεργασίες Ενεργειακών Διατάξεων)
Master Thesis (Διπλωματική Εργασία)
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ
Το αναλυτικό περίγραμμα κάθε μαθήματος υποβάλλεται μαζί με το φάκελο για την ίδρυση του προγράμματος
και στη συνέχεια αναρτάται στον ιστότοπο του Δ.Π.Μ.Σ. Το συνοπτικό περιεχόμενο των μαθημάτων έχει ως εξής:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1249/21.02.2024
Condensed Matter and Semiconductor Physics
This is an introductory course on condensed-matter physics and of semiconductors. After a very brief review
of classical physics, it turns to the basic principles of quantum mechanics. It then examines the consequences
of quantum theory, starting with the atoms, turning to the periodic table, to molecules and ending up with
solids, paying special attention on various properties of solids.
Chemistry of Materials
Knowledge in the state-of-the-art technologies leading to the materials growth with photocatalytic,
thermochromic and electrochromic layers for environmental and energy applications. Understanding the
relationship between growth parameters-properties- applications for the best choice of materials. Knowledge
in the design and chemistry of materials with improved properties.
Journal Club & Research Skills
This is a soft skills course that is called to develop students’ presentation, problem solving, leadership, and
analytical skills whilst encouraging scientific debate and providing the opportunity to broaden scientific
knowledge. At each meeting the students will work together and make a presentation about a seminal high
impact paper. This will be followed by a chaired discussion/debate about the paper. As a part of the course
the leading academic should provide the students with tips regarding the following: (a) Introducing yourself,
(b) Audience awareness, (c) Explaining a concept, (d) Audience Interaction, (e) Answering audience questions.
The leading academic during this module should teach the participants about the research ethics (Βelief and
Knowledge, Plagiarism & Collusion and Absolute and Relative Truth).
Graphene & Related 2D Materials
Graphene, a single layer of carbon atoms is a honeycomb lattice. Its single layer isolation in 2010 permitted its
study and application thanks to wonderful mechanical, physical and optical properties demonstrate. Graphene
triggers the evolution and the increasing research & industrial interest to other 2D materials (e.g. transition
metal dichalcogenides - TMDs). In this module, an introduction to graphene-based materials and TMDs will be
provided: from fabrication to the deposition techniques of these materials. Continuously selected applications
in energy harvesting, in electronics and optoelectronics areas, will be presented.
Energy Devices
The management of energy production and storage is a key Energy Policy in Europe, and a requirement for
Energy Interventions in Existing Buildings as well as the automotive industry. New constructions must comply
to low energy consumption by applying the latest research on materials and devices for Energy Harvesting,
Saving and Storage. In addition, the generation of electricity should be contributing in preventing climate
change. The main goal is the continuous effort to save Energy, reduce air pollution from internal combustion
engines and sustainable development. The subject of this course is the presentation and evaluation of modern
efficient technologies aimed at Energy Saving, Storage and Production, providing a variety of concepts.
Devices Processing Techniques and Characterization Methods (Lab course)
This module provides an introduction to modern processing techniques that research & industrial laboratories
follow towards the fabrication of organic & perovskite semiconductor devices. It will cover the whole range of
device fabrication processes, from raw materials to the market. Accordingly, among the proposed technologies
only those applicable for large- scale manufacturing of organic semiconductor devices will be addressed.
Nanomaterials for Energy
Fundamental theoretical principles and experimental techniques in the study of surfaces and nanomaterials,
with emphasis on energy and environmental applications (sensing).
Nowadays, nanotechnology allows the synthesis and characterisation of systems in which the basic units have
dimension of a few nanometers. Such systems are in use in electronics (processors), in the chemical industry
(catalysts), in medicine (drugs), in optics (quantum dots), and of course in the field of renewable energy
sources (photovoltaics).
Photonic Processes for Energy Devices
- Photonic (flash lamp, laser) sintering for energy applications
- Devices Processing Techniques and Characterization Methods
- Transient absorption spectroscopy of energy related materials
- Photonic processes in Perovskite based energy storage systems (theory and labora- tory work)
- Laser fabricated electrodes for solar cells
- Laser synthesis and diagnostics of perovskite active layers
- Fabrication of biomimetic structures using laser
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1249/21.02.2024
Master Thesis
For the work on the master’s project, candidates will use the knowledge and skills received during the first 2
semesters of Master studies. During the master’s project, candidates need the following key qualifications:
-  Most assignments involve extensive system development work; the related planning/organizational skills
are required
- The ability to use literature resources and other sources to collect and structure material on the given topic
- The ability to read and understand demanding original English professional literature
-  The ability to draft a lecture on a non-trivial scientific topic in front of a specialist audience (i.e. also to design
it didactically correctly) and to present it using standard media
- The ability to write texts of approx. 60-120 pages, usually to explain the corresponding scientfic content.
Για τον υπολογισμό του βαθμού του τίτλου σπουδών
λαμβάνεται υπόψη η βαρύτητα που έχει κάθε μάθημα
στο πρόγραμμα σπουδών και η οποία εκφράζεται με τον
αριθμό των πιστωτικών μονάδων (ECTS). Ο αριθμός των
πιστωτικών μονάδων (ECTS) του μαθήματος αποτελεί
ταυτόχρονα και τον συντελεστή βαρύτητας αυτού του
μαθήματος. Ο υπολογισμός αυτός εκφράζεται με τον
ακόλουθο μαθηματικό τύπο:
Βαθμός Διπλώματος = (Βαθμός Μαθήματος1 x ECTS
Μαθήματος1 + Βαθμός Μαθήματος2 x ECTS Μαθήματος2 + ….+ Βαθμός ΜαθήματοςΝ x ECTS ΜαθήματοςΝ)/
Συνολικός Αριθμός ECTS, όπου Ν ο αριθμός των απαιτούμενων μαθημάτων ή εκπαιδευτικών δραστηριοτήτων
για τη λήψη του Διπλώματος. Ως μάθημα λογίζεται και η
Μεταπτυχιακή Διπλωματική Εργασία.
Άρθρο 12
Μεταπτυχιακές Διπλωματικές Εργασίες
Δικαίωμα επίβλεψης διπλωματικών εργασιών έχουν οι
κατωτέρω διδάσκοντες υπό την προϋπόθεση ότι είναι
κάτοχοι διδακτορικού διπλώματος:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ΕΛΜΕΠΑ ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ΕΛΜΕΠΑ ή άλλου
Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση του αρμοδίου οργάνου του Δ.Π.Μ.Σ. δύναται να ανατίθεται η επίβλεψη διπλωματικών εργασιών
και σε μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π. του Τμήματος,
που δεν έχουν αναλάβει διδακτικό έργο στο Π.Μ.Σ. Απαραίτητη προϋπόθεση είναι η συνάφεια του γνωστικού
αντικειμένου ή του επιστημονικού έργου ή του αντικειμένου της διατριβής των εν λόγω μελών του τμήματος
με το αντικείμενο του Δ.Π.Μ.Σ.
Άρθρο 13
Εξετάσεις και αξιολόγηση
μεταπτυχιακών φοιτητών/τριων
Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό
και το εαρινό, έκαστο εκ των οποίων περιλαμβάνει
δεκατρείς (13) εβδομάδες διδασκαλίας. Τα μαθήματα του χειμερινού και εαρινού εξαμήνου εξετάζονται
κατά τις περιόδους που ορίζει το ακαδημαϊκό ημερολόγιο καθώς και κατά την επαναληπτική περίοδο του
Σεπτεμβρίου. Σε περίπτωση κωλύματος διεξαγωγής
μαθήματος προβλέπεται η αναπλήρωσή του. Η ημερομηνία και η ώρα αναπλήρωσης αναρτώνται στην
ηλεκτρονική πλατφόρμα εκπαίδευσης και ενημερώνεται η Γραμματεία του Δ.Π.Μ.Σ.
Η αξιολόγηση των μεταπτυχιακών φοιτητών και η
επίδοσή τους στα μαθήματα που υποχρεούνται να παρακολουθήσουν στο πλαίσιο του Δ.Π.Μ.Σ. πραγματο-
ποιείται στο τέλος κάθε εξαμήνου με γραπτές ή προφορικές εξετάσεις ή/και με εκπόνηση εργασιών καθ’
όλη τη διάρκεια του εξαμήνου. Ο τρόπος αξιολόγησης
ορίζεται από τον διδάσκοντα του κάθε μαθήματος, καταγράφεται στο εγκεκριμένο περίγραμμα του μαθήμα-
τος και δεν μεταβάλλεται. Η βαθμολόγηση γίνεται στην
κλίμακα 0-10.
Άρθρο 14
Εγγραφή και δηλώσεις μαθημάτων
Η φοιτητική ιδιότητα αποκτάται με την εγγραφή του
φοιτητή στο Δ.Π.Μ.Σ. Οι εγγραφές γίνονται σε διάστημα
που ορίζεται από την Γραμματεία του Δ.Π.Μ.Σ. για κάθε
ακαδημαϊκό έτος. Όλοι οι φοιτητές υποχρεούνται να αποδέχονται πλήρως τις διατάξεις του παρόντος κανονισμού
μεταπτυχιακών σπουδών.
Σε κάθε ακαδημαϊκό εξάμηνο, η δήλωση των μαθημάτων που θα παρακολουθήσει και θα εξεταστεί ο
κάθε φοιτητής γίνεται αποκλειστικά σε ημερομηνίες
που ανακοινώνει η γραμματεία του Δ.Π.Μ.Σ. Απορρίπτονται αιτήσεις δηλώσεων που υποβάλλονται εκτός
των ημερομηνιών αυτών. Στο Δ.Π.Μ.Σ. «Νανοτεχνολογία για Ενεργειακές Εφαρμογές» οι φοιτητές πρέπει να
δηλώσουν και να παρακολουθήσουν όλα τα μαθήματα
του προγράμματος σπουδών στο εξάμηνο που προβλέπεται και δεν μπορεί να γίνει καμία κατοχύρωση
μαθημάτων που έχουν παρακολουθήσει επιτυχώς σε
άλλες σπουδές τους, προπτυχιακές, μεταπτυχιακές, ή
διδακτορικές.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1249/21.02.2024
Άρθρο 15
Δικαιώματα και υποχρεώσεις φοιτητών
Οι μεταπτυχιακοί φοιτητές έχουν όλα τα δικαιώματα
και τις παροχές που προβλέπονται και για τους φοιτητές
του πρώτου κύκλου σπουδών με τις ίδιες προϋποθέσεις
και κριτήρια που ορίζει το Πανεπιστήμιο, εκτός του δικαιώματος παροχής δωρεάν διδακτικών συγγραμμάτων.
Οι υποψήφιοι μεταπτυχιακοί φοιτητές πρέπει να είναι
ενήμεροι για τον παρόντα Κανονισμό πριν την εγγραφή
τους. Οι μεταπτυχιακοί φοιτητές έχουν τις παρακάτω
υποχρεώσεις:
- Να παρακολουθούν τα προσφερόμενα μαθήματα,
- να συμμετέχουν σε ημερίδες και άλλες επιστημονικές
εκδηλώσεις με θέματα συναφή με το αντικείμενο του
Δ.Π.Μ.Σ.,
- να υποβάλλουν εντός των προβλεπόμενων προθεσμιών τις εργασίες τους,
- να προσέρχονται στις εξετάσεις των μαθημάτων,
- να παρέχουν επικουρικό διδακτικό έργο σε προγράμματα σπουδών πρώτου κύκλου έως έξι (6) ώρες
ανά εβδομάδα,
- να συμμετέχουν στη διαδικασία αξιολόγησης του
προγράμματος,
- να ολοκληρώσουν με επιτυχία την πρακτική τους
άσκηση, εφόσον προβλέπεται,
- να ολοκληρώσουν με επιτυχία την Διπλωματική τους
Εργασία, εφόσον προβλέπεται,
- να έχουν τακτοποιήσει όλες τις οικονομικές τους υποχρεώσεις, καθώς και όποια άλλη υποχρέωση προς το
Ίδρυμα, πριν από την ορκωμοσία. Σε αντίθετη περίπτωση, δεν θα έχουν δικαίωμα να παραλάβουν το Δίπλωμα
Μεταπτυχιακών Σπουδών ή άλλο σχετικό έγγραφο,
- να τηρούν τον παρόντα Κανονισμό Μεταπτυχιακών
Σπουδών, τις αποφάσεις των οργάνων του Π.Μ.Σ., του
Τμήματος και του Πανεπιστημίου,
- να σέβονται και να τηρούν τους κανόνες της ακαδημαϊκής δεοντολογίας και της έρευνας.
Ως επικουρικό διδακτικό έργο ορίζεται η επικουρία
των μελών Διδακτικού Ερευνητικού Προσωπικού (Δ.Ε.Π.)
κατά την άσκηση του διδακτικού τους έργου, η άσκηση
των φοιτητών, η διεξαγωγή φροντιστηρίων, εργαστηριακών ασκήσεων, η εποπτεία εξετάσεων και η διόρθωση
ασκήσεων.
1. Υποτροφίες
Η Επιτροπή Προγράμματος Σπουδών του Π.Μ.Σ. δύναται να χορηγεί υποτροφίες αριστείας και ανταποδο-
τικές υποτροφίες προς τους μεταπτυχιακούς φοιτητές
του Τμήματος. Οι υποτροφίες αριστείας και βραβεία
χορηγούνται με κριτήριο την επίδοση τους στις σπουδές και την ατομική ή την οικογενειακή οικονομική τους
κατάσταση. Οι ανταποδοτικές υποτροφίες χορηγούνται
σε μεταπτυχιακούς φοιτητές με την υποχρέωση υποστήριξης της εκπαιδευτικής διαδικασίας και παροχής
επικουρικού διδακτικού έργου. Το κόστος των υποτροφιών δύναται να βαρύνει τον προϋπολογισμό έργων/
προγραμμάτων τα οποία χρηματοδοτούνται από ιδιωτικούς, διεθνείς και ίδιους πόρους του ΕΛΚΕ του Πανεπι-
στημίου, καθώς και συγχρηματοδοτούμενων έργων του
Εταιρικού Συμφώνου για το Πλαίσιο Ανάπτυξης (ΕΣΠΑ).
Κάθε είδους υποτροφίες, χρηματικά βραβεία και ανταποδοτικές υποτροφίες που χορηγούνται στο πλαίσιο
του παρόντος, δεν υπόκεινται σε οποιονδήποτε φόρο,
κράτηση, ασφαλιστική εισφορά και ειδική εισφορά αλληλεγγύης του άρθρου 43Α του Κώδικα Φορολογίας
Εισοδήματος (ν. 4172/2013, Α’ 167). Κατά την πληρωμή
δαπανών υποτροφιών και χρηματικών βραβείων δεν
απαιτείται η προσκόμιση φορολογικής και ασφαλιστικής
ενημερότητας του δικαιούχου.
2. Υποτροφίες αριστείας
Τo Δ.Π.Μ.Σ. δύναται να χορηγεί έως δύο (2) υποτροφίες αριστείας. Υποψηφιότητα για υποτροφίες αριστείας
μπορούν να καταθέσουν οι μεταπτυχιακοί φοιτητές που
έχουν ολοκληρώσει επιτυχώς, τουλάχιστον, το 50% των
πιστωτικών μονάδων του Π.Μ.Σ. και δεν έχουν υπερβεί την κανονική διάρκεια φοίτησης. Οι υποψήφιοι δεν
πρέπει να κατέχουν έμμισθη θέση στον δημόσιο ή τον
ιδιωτικό τομέα ούτε να λαμβάνουν υποτροφία από άλλο
φορέα για το συγκεκριμένο χρονικό διάστημα, ενώ ο
ίδιος φοιτητής δύναται να λάβει μόνο μια φορά υποτροφία αριστείας. Κριτήρια αποτελούν η βαθμολογική
επίδοση στα μαθήματα, η επιτυχής ολοκλήρωση όλων
των μαθημάτων σύμφωνα με το πρόγραμμα σπουδών
και το ατομικό ή οικογενειακό εισόδημα. Σε περίπτωση, ιδίου εισοδήματος πραγματοποιείται ηλεκτρονική
κλήρωση από τον Διευθυντή του Δ.Π.Μ.Σ. παρουσία
της Συνέλευσης του Τμήματος ή της Ε.Π.Σ. και των ενδιαφερομένων. Σε περίπτωση που φοιτητής παραιτηθεί
του δικαιώματος της υποτροφίας, αυτή παρέχεται στον
επόμενο στη σειρά κατάταξης.
Διαδικασία
Το αρμόδιο όργανο προχωρεί σε πρόσκληση για την
υποβολή υποψηφιοτήτων για τις υποτροφίες αριστείας
ή τα χρηματικά βραβεία. Η πρόσκληση περιλαμβάνει τα
στοιχεία του Δ.Π.Μ.Σ, τα κριτήρια, τα δικαιολογητικά, την
προθεσμία υποβολής υποψηφιοτήτων και τα στοιχεία
επικοινωνίας με τη Γραμματεία του προγράμματος. Οι
φοιτητές, μετά την πρόσκληση, υποβάλλουν ηλεκτρονικά αίτηση στη Γραμματεία του Τμήματος που έχει τη
διοικητική υποστήριξη του Δ.Π.Μ.Σ. με τα απαραίτητα
δικαιολογητικά. Η Επιτροπή Προγράμματος Σπουδών
εξετάζει τις υποψηφιότητες, καταρτίζει πίνακα των υποψηφίων κατά φθίνουσα σειρά κατάταξης και αποφασίζει
σχετικά ανάλογα με το διαθέσιμο αριθμό υποτροφιών ή
χρηματικών βραβείων.
3. Ανταποδοτικές υποτροφίες
Η Επιτροπή Προγράμματος Σπουδών δύναται να χορηγεί έως τρεις (3) ανταποδοτικές υποτροφίες σε μετα-
πτυχιακούς φοιτητές για τη διεξαγωγή επικουρικού διδακτικού έργου σε προγράμματα προπτυχιακών σπουδών
ανάλογα με τους διαθέσιμους πόρους.
Για τη χορήγηση ανταποδοτικών υποτροφιών ακολουθείται η διαδικασία για τη χορήγηση υποτροφιών
αριστείας έπειτα από απόφαση της Ε.Π.Σ.
4. Οι φοιτητές μπορούν να συμμετέχουν στο πρόγραμμα κινητικότητας ERASMUS κατά την κείμενη νομοθεσία
και τον κανονισμό του Πανεπιστημίου. Στην περίπτωση
αυτή ο μέγιστος αριθμός πιστωτικών μονάδων ECTS που
μπορούν να αναγνωρίσουν, από μαθήματα τα οποία παΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1249/21.02.2024
ρακολούθησαν και εξετάστηκαν επιτυχώς στο ίδρυμα
της αλλοδαπής, ανέρχεται σε τριάντα (30).
5. Παροχή έργου
Με αιτιολογημένη απόφαση του αρμόδιου οργάνου
του Προγράμματος Μεταπτυχιακών Σπουδών, φοιτητές
του Δ.Π.Μ.Σ. δύναται να απαλλάσσονται, εν όλω ή εν
μέρει, από την υποχρέωση καταβολής διδάκτρων, υπό
την προϋπόθεση παροχής έργου προς το πρόγραμμα ή
το Πανεπιστήμιο.
6. Το Γραφείο Διασύνδεσης του ΕΛΜΕΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης.
Επιπλέον, προϋπόθεση για τη λήψη του τίτλου σπουδών αποτελεί και η παράδοση του δωματίου της Φοιτη-
τικής Εστίας, σε περίπτωση που ήταν δικαιούχοι, καθώς
και η επιστροφή όλου του υλικού που έχουν δανειστεί
από τη Βιβλιοθήκη του Πανεπιστημίου.
Άρθρο 16
Καθήκοντα Διδασκόντων
Οι διδάσκοντες του Δ.Π.Μ.Σ. θα πρέπει
- Να επεκτείνουν τις γνωστικές τους ικανότητες εντός
του ευρύτερου πλαισίου του επιστημονικού πεδίου ώστε
να είναι σε θέση να προσφέρουν στους φοιτητές διεπιστημονική σύγχρονη γνώση,
- να είναι προσιτοί στους φοιτητές, να συζητούν, να
συνεργάζονται και να συνεισφέρουν με τις γνώσεις και
την εμπειρία τους σε μια επιτυχημένη, ακαδημαϊκή πορεία των φοιτητών,
- να καταρτούν ένα περίγραμμα μαθήματος, που περιλαμβάνει τους στόχους, τα μαθησιακά αποτελέσμα-
τα, βιβλιογραφία, τον τρόπο αξιολόγησης, εκτεταμένο
αναλυτικό πρόγραμμα, έτσι ώστε το διδακτικό υλικό να
καλύπτει πλήρως τις ακαδημαϊκές ανάγκες της εκπαιδευτικής δραστηριότητας,
- να στηρίζουν τη φοιτητοκεντρική μάθηση, να συμμετέχουν σε συζητήσεις σχετικά με τα αποτελέσματα των
εξετάσεων ή των εργασιών με στόχο τη μεγιστοποίηση
της μαθησιακής επιτυχίας,
- να προτείνουν θέματα Μεταπτυχιακών Διπλωματικών Εργασιών, να συνεργάζονται και να βοηθούν τους
φοιτητές κατά την εκπόνηση των Εργασιών.
Άρθρο 17
Δυνατότητα χορήγησης υποτροφιών
Παρέχεται η δυνατότητα χορήγησης υποτροφιών με
κριτήρια αριστείας, καθώς και παροχής ανταποδοτικών
υποτροφιών, σύμφωνα με όσα ορίζει ο Κανονισμός των
Προγραμμάτων Μεταπτυχιακών και Διδακτορικών
Σπουδών του Πανεπιστημίου και η ισχύουσα νομοθεσία.
Άρθρο 18
Τρόπος οργάνωσης εκπαιδευτικής διαδικασίας
Το Δ.Π.Μ.Σ. υλοποιείται με τη διά ζώσης εκπαιδευτική
διαδικασία και η παρακολούθηση όλων των μαθημάτων
είναι υποχρεωτική. Ο ανώτατος αριθμός απουσιών ανά
μάθημα ορίζεται σε μία (1). Σε περίπτωση απουσίας, ο
διδάσκοντας ενημερώνει τον φοιτητή, για το ενδεχόμενο
απώλειας της δυνατότητας εξέτασης του μαθήματος,
καθώς και τον Διευθυντή του προγράμματος.
Άρθρο 19
Υποδομή και χρηματοδότηση του ΠΜΣ
1. Για την εύρυθμη λειτουργία του Δ.Π.Μ.Σ. θα διατεθούν αίθουσες διδασκαλίας και σεμιναρίων, αμφιθέατρα
εξοπλισμένα με οπτικοακουστικά μέσα και εργαστήρια
του Τμήματος Ηλεκτρολόγων Μηχανικών & Μηχανικών
Υπολογιστών του Ελληνικού Μεσογειακού Πανεπιστημίου.
2. Η διοικητική και γραμματειακή υποστήριξη του
Δ.Π.Μ.Σ. γίνεται από τη Γραμματεία του, η οποία στελεχώνεται από άτομο/α που προσλαμβάνονται από
το Δ.Π.Μ.Σ. για αυτό το σκοπό, και βρίσκεται υπό την
εποπτεία της Γραμματείας του Τμήματος Ηλεκτρολόγων
Μηχανικών και Μηχανικών Υπολογιστών του Ελληνικού
Μεσογειακού Πανεπιστημίου.
3. Η χρηματοδότηση του Δ.Π.Μ.Σ. μπορεί να προέρχεται από:
α) Δωρεές, παροχές, κληροδοτήματα και κάθε είδους χορηγίες φορέων του δημόσιου τομέα, όπως
οριοθετείται στην περ. α’ της παρ. 1 του άρθρου 14 του
ν. 4270/2014 (Α’ 143), ή του ιδιωτικού τομέα,
β) πόρους από ερευνητικά προγράμματα,
γ) πόρους από προγράμματα της Ευρωπαϊκής Ένωσης
ή άλλων διεθνών οργανισμών,
δ) κάθε άλλη νόμιμη πηγή.
Άρθρο 20
Αξιολόγηση του προγράμματος
Η εσωτερική και εξωτερική αξιολόγηση του Δ.Π.Μ.Σ.
θα γίνεται σύμφωνα με τις ισχύουσες διατάξεις και τον
Κανονισμό Προγραμμάτων Μεταπτυχιακών και Διδακτορικών Σπουδών του Πανεπιστημίου.
Άρθρο 21
Μεταβατικές διατάξεις
Όσα θέματα δεν ρυθμίζονται από τον παρόντα Κανονισμό Λειτουργίας ή τον Κανονισμό Μεταπτυχιακών και
Διδακτορικών Σπουδών του Πανεπιστημίου θα ρυθμίζονται με αποφάσεις της Συνέλευσης του Τμήματος ή
της Συγκλήτου σύμφωνα με την ισχύουσα νομοθεσία.
Η ισχύς του παρόντος Κανονισμού αρχίζει από τη δημοσίευσή του στο Φύλλο Εφημερίδας της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο, 15 Φεβρουαρίου 2024
Ο Πρύτανης
ΝΙΚΟΛΑΟΣ ΚΑΤΣΑΡΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1249/21.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201249.pdf | Tokens: 38026]